1. 10. 88 De Europæiske Fællesskabers Tidende Nr. C 255/5 
II 
(Forberedende retsakter) 
KOMMISSIONEN 
Forslag til Rådets forordning (EKSF, EØF, Euratom) om gennemførelse af afgørelsen af 24. 
juni 1988 om ordningen for Fællesskabernes egne indtægter 
KOM(88) 483 endelig udg. 
(Forelagt af Kommissionen den 22. september 1988) 
(88/C 255/08) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Kul- og Stålfællesskab, særlig artikel 78 h, 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 209, 
under henvisning til Traktaten om Oprettelse af Det 
Europæiske Atomenergifællesskab, særlig artikel 183, 
under henvisning til afgørelsen af 24. juni 1988 om 
ordningen for Fællesskabernes egne indtægter, i det 
følgende benævnt »afgørelsen af 24. juni 1988«, særlig 
artikel 8, stk. 2 ('), 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Revisionsretten, og 
ud fra følgende betragtninger: 
Af hensyn til gennemførelsen af afgørelsen af 24. juni 
1988 og på baggrund af erfaringerne med Rådets forord­
ning (EØF, Euratom, EKSF) nr. 2891/77 af 19. 
december 1977 (2), som ændret ved Rådets forordning 
(EKSF, EØF, Euratom) nr. 1990/88 (J), i det følgende 
benævnt »forordning 2891/77«, er det blevet nødvendigt 
at ændre denne forordning på så mange punkter, at det 
er mest hensigtsmæssigt i stedet at vedtage en helt ny 
forordning; 
Fællesskabet bør have rådighed over de egne indtægter, 
der er omhandlet i artikel 2 i afgørelsen af 24. juni 1988; 
(') EFT nr. L 185 af 15. 7. 1988. 
O EFT nr. L 336 af 27. 12. 1977. 
O EFT nr. L 176 af 7. 7. 1988. det er nødvendigt at definere begrebet »fastlæggelse« i 
forbindelse med de egne indtægter, der er omhandlet i 
artikel 2, stk. 1, litra a) og b), i afgørelsen af 24. juni 
1988; 
der bør foreskrives særskilt bogføring, navnlig af ikke-
inddrevne afgifter; denne bogføring og fremsendelsen af 
en kvartalsopgørelse herover skal sætte Kommissionen i 
stand til bedre af følge medlemsstaternes inddrivelse af 
disse egne indtægter, navnlig hvor der er tale om svig og 
uregelmæssigheder; 
hvad angår de egne momsindtægter, i det efterfølgende 
benævnt »momsindtægter«, som er omhandlet i artikel 2, 
stk. 1, litra c), i afgørelsen af 24. juni 1988, bør det fore­
skrives, at medlemsstaterne hver måned skal overdrage 
Fællesskabet en tolvtedel af de egne indtægter, der er 
opført på budgettet, og senere foretage en regulering af 
de således overdragne beløb i overensstemmelse med det 
faktiske momsberegningsgrundlag, når dette kendes fuldt 
ud; 
denne fremgangsmåde gælder også for den supplerende 
indtægt, der er omhandlet i artikel 2, stk. 1, litra d), i 
afgørelsen af 24. juni 1988, i det efterfølgende benævnt 
»supplerende indtægt«, og som beregnes i henhold til 
Rådets direktiv 88/... ./EØF af 24. juni 1988, i det 
følgende benævnt »direktivet af 24. juni 1988«; 
overdragelsen af de egne indtægter bør ske ved, at de 
skyldige beløb krediteres en konto, der er oprettet i 
Kommissionens navn i et pengeinstitut, som er udpeget 
hertil efter overenskomst mellem Kommissionen og den 
berørte medlemsstat; disse konti bør være rentebærende; 
for at begrænse kontobevægelserne til, hvad der er 
nødvendigt for budgettets gennemførelse, bør Fælles­
skabet på ovennævnte konti udelukkende hæve beløb til 
dækning af Kommissionens likviditetsbehov; 
Nr. C 255/6 De Europæiske Fællesskabers Tidende 1. 10. 88 
den saldo, der fremføres til efterfølgende regnskabsår, 
bør defineres; 
for under alle forhold at sikre finansieringen af Fælles­
skabets budget er det nødvendigt at fastsætte nærmere 
betingelser for overdragelsen af de BNI-bidrag, der er 
omhandlet i artikel 2, stk. 7, i afgørelsen af 24. juni 
1988; 
medlemsstaterne skal holde de dokumenter og oplys­
ninger, som er nødvendige for, at Kommissionen kan 
udøve sine beføjelser med hensyn til de egne indtægter 
og budgetproceduren, til disposition for Kommissionen 
og i givet fald fremsende dem til denne; 
medlemsstaterne bør kontrollere og undersøge fastlæg­
gelsen og overdragelsen af de egne indtægter; Kommis­
sionen bør udøve sine beføjelser efter de i nærværende 
forordning fastsatte bestemmelser; 
et snævert samarbejde mellem medlemsstaterne og 
Kommissionen vil lette gennemførelsen af nærværende 
forordning, der har til formål at sikre Fællesskabet 
rådighed over sine egne indtægter under bedst mulige 
betingelser — 
UDSTEDT FØLGENDE FORORDNING: 
AFSNIT I 
Almindelige bestemmelser 
Artikel 1 
Fællesskabernes egne indtægter, der er omhandlet i afgø­
relsen af 24. juni 1988, fastlægges af medlemsstaterne i 
henhold til fællesskabsbestemmelserne eller i mangel 
heraf i overensstemmelse med medlemsstaternes love 
eller administrative bestemmelser. De overdrages 
Kommissionen og kontrolleres efter de i nærværende 
forordning indeholdte bestemmelser, medmindre andet 
gælder i henhold til Rådets forordning (EØF, Euratom, 
EKSF) nr. 2892/77 af 19. december 1987 (!). 
Artikel 2 
1. Med henblik på anvendelsen af nærværende forord­
ning gælder, at en fordring på egne indtægter, jf. artikel 
2, stk. 1, litra a) og b), i afgørelsen af 24. juni 1988, 
fastlægges i det øjeblik, hvor den kompetente myndighed 
i medlemsstaten giver den afgiftspligtige meddelelse om 
det faktiske eller det anslåede afgiftstilsvar. Denne 
meddelelse finder sted, når den afgiftspligtige er kendt, 
og afgiftstilsvaret kan opgøres eller anslås af de kompe­
tente administrative myndigheder. 
(') EFT nr. L 336 af 27. 12. 1977. 2. Stk. 1 finder anvendelse, når meddelelsen må berig­
tiges. 
Artikel 3 
Medlemsstaterne træffer enhver foranstaltning for at 
sikre, at bilagene vedrørende fastlæggelsen og overdra­
gelsen af de egne indtægter opbevares i mindst tre kalen­
derår efter udgangen af det år, bilagene refererer til. 
Såfremt det efter den revision, som den nationale 
myndighed alene eller sammen med Kommissionen fore­
tager af bilagene vedrørende en fastlæggelse, viser sig 
nødvendigt at foretage en berigtigelse heraf, opbevares 
disse bilag i så lang tid ud over det i stk. 1 fastsatte 
tidsrum, at berigtigelsen kan foretages og kontrolleres. 
Artikel 4 
1. Hver medlemsstat giver Kommissionen meddelelse 
om: 
a) de myndigheder eller organer, som har ansvaret for 
fastlæggelsen af de egne indtægter, og eventuelt deres 
status 
b) de almindelige love, administrative bestemmelser og 
regnskabsbestemmelser om fastlæggelsen af egne 
indtægter og overdragelsen heraf til Kommissionen. 
2. Kommissionen meddeler efter anmodning de øvrige 
medlemsstater de i stk. 1 omhandlede oplysninger. 
Artikel 5 
Den sats, der er omhandlet i artikel 2, stk. 1, litra d), i 
afgørelsen af 24. juni 1988, og som fastsættes under 
budgetbehandlingen, beregnes som en procentdel af 
summen af medlemsstaternes anslåede BNI, således at 
den del af budgettet, der ikke finansieres ved told, land-
brugsafgifter, momsindtægter, finansielle bidrag til 
supplerende programmer for forskning og teknologisk 
udvikling, diverse indtægter og eventuelt finansielle 
BNI-bidrag, dækkes fuldt ud. På budgettet angives 
denne procentsats afrundet til fire decimaler. 
AFSNIT II 
Bogføring af egne indtægter 
Artikel 6 
1. I hver medlemsstats finansforvaltning eller i det af 
hver medlemsstat udpegede organ føres regnskab over de 
egne indtægter, opdelt efter indtægternes art. 
1. 10. 88 De Europæiske Fællesskabers Tidende Nr. C 255/7 
2. a) De fordringer, der er fastlagt i overensstemmelse 
med artikel 2, bogføres senest den første 
arbejdsdag i den anden måned efter den måned, 
hvori fordringen blev fastlagt, jf. dog litra b). 
b) Fastlagte fordringer, der ikke er bogført i overens­
stemmelse med litra a), fordi de endnu ikke er 
inddrevet og der endnu ikke er stillet sikkerhed 
herfor, opføres på et særskilt regnskab inden for 
den under litra a) fastsatte frist. 
Medlemsstaterne kan benytte samme fremgangs­
måde, når fastlagte fordringer, for hvilke der er 
stillet sikkerhed, anfægtes og derfor vil kunne 
undergå ændringer. 
c) Moms-indtægterne og den supplerende indtægt 
bogføres dog på følgende vis: 
— den første arbejdsdag i hver måned bogføres en 
tolvtedel, jf. artikel 10, stk. 3 
— hvert år bogføres saldiene, jf. artikel 10, stk. 4 
og 7, og justeringer heraf, jf. artikel 10, stk. 6 
og 8, med undtagelse af de i artikel 10, stk. 6, 
første led, omhandlede særlige justeringer, som 
bogføres den første arbejdsdag i den måned, 
der følger efter indgåelsen af aftalen mellem 
den berørte medlemsstat og Kommissionen. 
3. Inden for den i stk. 2 fastsatte frist fremsender hver 
medlemsstat til Kommissionen en månedlig regnskabsop­
gørelse over de i stk. 2, litra a) og b), omhandlede 
fordringer, samt en kvartalsopgørelse af det særskilte 
regnskab, der er omhandlet i stk. 2, litra b). 
Denne kvartalsopgørelse skal desuden indeholde en kort­
fattet beskrivelse af de tilfælde af svig og uregelmæssig­
heder, der vedrører fordringer på over 10 000 ECU. 
Artikel 7 
Hver medlemsstat udarbejder årligt et sammenfattende 
regnskab over de fastlagte fordringer, ledsaget af en 
beretning vedrørende fastlæggelsen og bogføringen af de 
egne indtægter, og fremsender disse til Kommissionen 
inden den 1. maj i det følgende regnskabsår. 
Artikel 8 
Berigtigelser foretaget i henhold til artikel 2, stk. 2, 
lægges til eller trækkes fra det samlede beløb for de fast­
lagte fordringer. De bogføres i henhold til artikel 6, stk. 
2, litra a) og b), og anføres i de i artikel 6, stk. 3, 
omhandlede opgørelser for den periode, hvori disse 
berigtigelser har fundet sted. Berigtigelser foretaget i anledning af svig og uregelmæs­
sigheder, som allerede er indberettet til Kommissionen, 
angives særskilt. 
AFSNIT III 
Overdragelse af egne indtægter 
Artikel 9 
1. Medmindre andet gælder i henhold til artikel 10, 
stk. 1, litra b), indbetaler hver enkelt medlemsstat de 
samlede fastlagte egne indtægter, efter fradrag af 10 % i 
opkrævningsomkostninger, jf. artikel 2, stk. 3, i afgø­
relsen af 24. juni 1988, på den konto, som er oprettet i 
Kommissionens navn i et pengeinstitut, der er udpeget 
hertil efter overenskomst mellem Kommissionen og den 
pågældende medlemsstat. 
Momsindtægter, den supplerende indtægt og eventuelle 
finansielle BNI-bidrag indbetales dog efter den frem­
gangsmåde, der er fastsat i artikel 10, stk. 3 til 8. Denne 
konto er rentebærende, idet rentesatsen skal svare til 
interbankrenten på pengemarkedet for den berørte 
valuta. 
2. De krediterede beløb omregnes til ECU og 
bogføres af Kommissionen på basis af den ECU-kurs, 
der er gældende i den måned, hvor krediteringen finder 
sted. 
Artikel 10 
1. a) Den i artikel 9, stk. 1, omhandlede kreditering skal 
foretages senest den første arbejdsdag i den anden 
måned efter den måned, hvori fordringen i 
henhold til artikel 2 fastlægges, jf. dog litra b). 
b) For de fordringer, der er bogført særskilt i over­
ensstemmelse med artikel 6, stk. 2, litra b), skal 
krediteringen finde sted senest den første 
arbejdsdag i den anden måned efter den måned, 
hvor fordringen er inddrevet. 
c) Senest fire arbejdsdage inden krediteringen sender 
medlemsstaterne Kommissionen en telexmeddelelse 
om beløbenes størrelse. 
2. Kommissionen kan om fornødent opfordre 
medlemsstaterne til at indbetale andre indtægter end 
momsindtægter og den supplerende indtægt en måned 
tidligere. I så fald fordobles det beløb, der i henhold til 
stk. 1 indbetales i told, landbrugsafgifter og sukkerop-
lagringsafgifter. 
Enhver førtidig indbetaling reguleres den følgende 
måned i forbindelse med den i stk. 1 omhandlede kredi-
Nr. C 255/8 De Europæiske Fællesskabers Tidende 1. 10. 88 
tering. Reguleringen består i en negativ postering af et 
beløb svarende til det, der blev indbetalt før tiden. 
3. Momsindtægterne, den supplerende indtægt og 
eventuelle finansielle BNI-bidrag krediteres den første 
arbejdsdag i hver måned med en tolvtedel af de beløb, 
der er opført herfor på budgettet, omregnet til national 
valuta efter den kurs, der benyttes, når medlemsstaternes 
anslåede momsgrundlag og BNI, angivet i national 
valuta, omregnes til ECU ved budgettets opstilling. 
Indbetalingen til den monetære reserve under EUGFL, 
der er omhandlet i artikel 6 i afgørelsen af 24. juni 1988, 
finder sted den første arbejdsdag i måneden efter, at de 
pågældende udgifter er konteret budgettet, med et beløb, 
der ikke kan overstige disse udgifter. 
Enhver ændring af den ensartede momssats, korrek­
tionen til fordel for Det Forenede Kongerige, jf. artikel 5 
i afgørelsen af 24. juli 1988, og finansieringen af denne 
korrektion, den ensartede sats for den supplerende 
indtægt eller eventuelle finansielle bidrag på grundlag af 
bruttonationalindkomsten skal være begrundet ved et 
endeligt vedtaget tillægs- og ændringsbudget og 
medfører en justering af de tolvtedele, der er indbetalt 
siden regnskabsårets begyndelse. 
Disse justeringer foretages i forbindelse med den første 
kreditering efter den endelige vedtagelse af tillægs- og 
ændringsbudgettet, hvis dette vedtages inden den 16. i 
måneden. I modsat fald finder justeringer sted i forbin­
delse med den anden kreditering efter den endelige 
vedtagelse. Uanset artikel 5 i finansforordningen af 21. 
december 1977 vedrørende De Europæiske Fællesskabers 
almindelige budget ('), senest ændret ved Rådets forord­
ning (EKSF, EØF, Euratom) nr. 2049/88 (2), konteres 
disse justeringer det regnskabsår, som det pågældende 
tillægs- og ændringsbudget refererer til. 
De tolvtedele, der krediteres i januar måned i hvert regn­
skabsår, beregnes på grundlag af de beløb, der er opført 
i det budgetforslag, som er opstillet i medfør af EKSF-
Traktatens artikel 78, stk. 3, EØF-Traktatens artikel 
203, stk. 3, og Euratom-Traktatens artikel 177, stk. 3, 
idet beløb til finansiering af den monetære reserve under 
EUGFL dog ikke medregnes; disse beløb reguleres i 
forbindelse med krediteringen for den efterfølgende 
måned. 
Er budgettet ikke endeligt vedtaget inden regnskabsårets 
begyndelse, indbetaler medlemsstaterne den første 
arbejdsdag i hver måned, inklusive januar måned, en 
tolvtedel af de beløb, der på det seneste endeligt 
(l) EFT nr. L 356 af 31. 12. 1977. 
O EFT nr. L 185 af 15. 7. 1988. vedtagne budget er opført som momsindtægter og 
supplerende indtægt — dog med undtagelse af beløb til 
finansiering af den monetære reserve under EUGFL — 
eller som eventuelle finansielle BNI-bidrag; disse beløb 
reguleres i forbindelse med den første kreditering efter 
den endelige vedtagelse af budgettet, hvis dette vedtages 
inden den 16. i måneden. I modsat fald finder regule­
ringen sted i forbindelse med den anden kreditering efter 
den endelige vedtagelse af budgettet. 
4. På grundlag af den i artikel 10, stk. 1, i forordning 
(EØF, Euratom, EKSF) nr. 2892/77 nævnte årlige over­
sigt over momsindtægterne debiteres hver medlemsstat 
for det beløb, der fremkommer ved at anvende den for 
det foregående regnskabsår gældende ensartede sats på 
tallene i oversigten, og krediteres for de tolv indbeta­
linger, der har fundet sted i løbet af dette regnskabsår. 
Grundlaget for egne momsindtægter i en medlemsstat, 
på hvilken ovennævnte sats anvendes, kan dog ikke over­
stige 55 % af det pågældende lands bruttonationalind­
komst som omhandlet i nærværende artikels stk. 7, første 
punktum. Kommissionen udregner saldoen og giver 
medlemsstaterne meddelelse herom i tilstrækkelig god tid 
til, at disse kan indbetale den på den i nærværende 
forordnings artikel 9, stk. 1, omhandlede konto den 
første arbejdsdag i december måned samme år. 
5. Kommissionen beregner derefter justeringerne af de > 
finansielle bidrag for under hensyntagen til de faktisk 
indgåede momsindtægter at genoprette den oprindelige 
fordeling mellem momsindtægter og finansielle 
BNI-bidrag på budgettet. Ved beregningen af disse juste­
ringer omregnes de i stk. 4 omhandlede saldi til ECU 
efter den kurs, der er gældende den første arbejdsdag 
efter den 15. november forud for de i stk. 4 nævnte 
indbetalinger. Summen af momssaldiene for hver af de 
pågældende medlemsstater tilpasses efter forholdet 
mellem de finansielle bidrag, der skal indbetales ifølge 
budgettet, og momsindtægterne. Kommissionen giver de 
medlemsstater, der i foregående regnskabsår har indbe­
talt finansielle BNI-bidrag, meddelelse om resultatet af 
disse beregninger, således at de pågældende beløb kan 
krediteres eller debiteres den i artikel 9, stk. 1, nævnte 
konto på den første arbejdsdag i december måned 
samme år. 
6. Eventuelle berigtigelser af grundlaget for egne 
momsindtægter, jf. artikel 10b, stk. 1, i forordning 
(EØF, Euratom, EKSF) nr. 2892/77, medfører, at den 
saldo, der er udregnet i henhold til nærværende artikels 
stk. 4, justeres, såfremt den berørte medlemsstats 
grundlag ikke overstiger 55 % af bruttonationalindkom­
sten: 
— berigtigelser, der i henhold til artikel 10b, stk. 1, 
første afsnit i forordning (EØF, Euratom, EKSF) nr. 
2892/77 er foretaget indtil 30. juni, medfører en 
samlet justering, der krediteres den i nærværende 
forordnings artikel 9, stk. 1, omhandlede konto på 
1. 10. 88 De Europæiske Fællesskabers Tidende Nr. C 255/9 
den første arbejdsdag i december måned samme år, 
når der er tale om berigtigelser for årene efter 1987; i 
modsat fald foretages justeringen den 1. august i 
samme år. En særskilt justering kan dog krediteres 
inden denne dato efter fælles overenskomst mellem 
den berørte medlemsstat og Kommissionen 
— såfremt de foranstaltninger, Kommissionen har 
truffet med henblik på berigtigelse af grundlaget som 
omhandlet i artikel 10b, stk. 1, andet afsnit, i forord­
ning (EØF, Euratom, EKSF) nr. 2892/77, fører til en 
justering af de beløb, der er indbetalt på den i 
nærværende forordnings artikel 9, stk. 1, omhandlede 
konto, foretages denne justering inden for den frist, 
Kommissionen har fastsat ved iværksættelsen af 
nævnte foranstaltninger. 
Ændringer i bruttonationalindkomsten, jf. nærværende 
artikels stk. 8, første punktum, medfører ligeledes en 
justering af saldoen for enhver medlemsstat, hvis 
grundlag er udjævnet til 55 °/o af landets BNI. Også de 
justeringer, der er foretaget indtil den første arbejdsdag i 
december måned hvert år i henhold til ovennævnte 
bestemmelser i dette stykke, indebærer, at Kommissionen 
beregner supplerende justeringer af de finansielle 
BNI-bidrag. Ved beregningen af disse supplerende juste­
ringer anvendes de kurser, der blev benyttet ved den 
oprindelige beregning i overensstemmelse med stk. 5. 
Kommissionen giver medlemsstaterne meddelelse om 
disse justeringer, således at de kan kreditere den i artikel 
9, stk. 1, nævnte konto på den første arbejdsdag i 
december måned samme år. 
7. På grundlag af de tal for BNI-aggregatet opgjort i 
markedspriser, og dets bestanddele, som medlemsstaterne 
har fremsendt i medfør af artikel 3, stk. 2, med forbe­
hold af artikel 6 i Rådets direktiv af 24. juni 1988, opgør 
Kommissionen hver enkelt medlemsstats bruttonatio­
nalindkomst for det foregående regnskabsår. Hver 
medlemsstat debiteres for det beløb, der fremkommer, 
når den ensartede sats for det foregående regnskabsår 
anvendes på BNI, under hensyntagen til eventuelle 
indbetalinger til den monetære reserve under EUGFL, og 
krediteres for de tolv indbetalinger, der har fundet sted i 
løbet af dette regnskabsår. Kommissionen beregner 
saldoen og giver medlemsstaterne meddelelse herom i 
tilstrækkelig god tid til, at det pågældende beløb kan 
krediteres den i nærværende forordnings artikel 9, stk. 1, 
omhandlede konto på den første arbejdsdag i december 
måned samme år. 
8. Eventuelle ændringer i bruttonationalindkomsten 
for tidligere regnskabsår, jf. artikel 3, stk. 2, med forbe­
hold af artikel 6 i Rådets direktiv af 24. juni 1988, 
medfører en justering af den berørte medlemsstats saldo, 
der er beregnet i henhold til stk. 7. Kommissionen giver 
medlemsstaterne meddelelse om justeringerne af 
saldiene, således at de kan indbetale beløbet på den i 
nærværende forordnings artikel 9, stk. 1, omhandlede konto på den første arbejdsdag i december måned 
samme år. Efter det tredje år efter et givet regnskabsår 
tages der ikke længere hensyn til eventuelle ændringer i 
bruttonationalindkomsten, undtagen på de punkter, hvor 
enten Kommissionen eller medlemsstaten forinden har 
givet meddelelse om en ændring. 
9. Med de i stk. 4, 5, 6, 7 og 8 omhandlede juste­
ringer ændres indtægterne i det regnskabsår, hvori disse 
justeringer finder sted. 
Artikel 11 
Enhver forsinket kreditering af den i artikel 9, stk. 1, 
omhandlede konto medfører, at den pågældende 
medlemsstat skal betale en rente, der beregnes efter den 
sats, som på forfaldsdagen er gældende på medlemssta­
tens pengemarked for kortfristede lån, forhøjet med 2 
procentpoints. Denne sats forhøjes med yderligere 0,25 
procentpoint for hver måneds forsinkelse. Den således 
forhøjede sats anvendes i hele forsinkelsesperioden. 
AFSNIT IV 
Likviditetsstyring 
Artikel 12 
1. Kommissionen kan disponere over de beløb, der er 
krediteret de i artikel 9, stk. 1, omhandlede konti, i det 
omfang, dette er nødvendigt for at dække sit likviditets­
behov i forbindelse med gennemførelsen af budgettet. 
2. Overstiger likviditetsbehovet de indestående beløb 
på disse konti, kan Kommissionen hæve beløb ud over de 
samlede indeståender, forudsat at der på budgettet er 
disponible bevillinger hertil, og at beløbet holdes inden 
for rammerne af de samlede disponible indtægter. I så 
fald giver den på forhånd medlemsstaterne underretning 
om de forventede overskridelser. 
3. Alene i tilfælde af en låntagers misligholdelse af et 
lån optaget i henhold til Rådets forordninger og afgø­
relser under omstændigheder, der ikke giver Kommis­
sionen mulighed for i tide at træffe andre foranstalt­
ninger i henhold til de finansielle bestemmelser, der 
gælder for disse lån, for at sikre overholdelsen af Fælles­
skabets juridiske forpligtelser over for sine långivere, kan 
bestemmelserne i stk. 2 og 4 bringes i anvendelse uanset 
de i stk. 2 fastsatte betingelser for at sikre betalingen af 
afdrag på og renter af Fællesskabets gæld. 
4. Forskellen mellem det samlede indestående og 
likviditetsbehovet fordeles mellem medlemsstaterne, så 
vidt muligt i forhold til de anslåede budgetindtægter fra 
hver enkelt medlemsstat. 
Nr. C 255/10 De Europæiske Fællesskabers Tidende 1. 10. 88 
5. Det i artikel 9, stk. 1, omhandlede pengeinstitut 
efterkommer de anvisninger og instrukser, Kommis­
sionen giver det, inden for de af denne fastsatte frister. 
Er disse frister ikke nærmere angivet, skal pengeinsti­
tuttet snarest muligt, dog senest fem arbejdsdage efter 
modtagelsen af Kommissionens anvisninger og 
instrukser, foretage krediteringen af de endelige modta­
geres bankkonti. 
6. Pengeinstituttet sender Kommissionen et konto­
udtog senest tre arbejdsdage efter hver enkelt transak­
tion. 
AFSNIT V 
Gennemførelsesbestemmelser til artikel 2, stk. 7, i af­
gørelsen af 24. juni 1988 
Artikel 13 
1. Denne artikel finder anvendelse i det omfang, det 
er nødvendigt at bringe de midlertidige undtagelsesbe­
stemmelser i artikel 2, stk. 7, i afgørelsen af 24. juni 1988 
i anvendelse. 
2. Bruttonationalindkomsten i markedspriser opgøres 
af De Europæiske Fællesskabers Statistiske Kontor på 
grundlag af statistikker, der er udarbejdet efter Det 
Europæiske Nationalregnskabssystem (ENS), og som for 
hver enkelt medlemsstat svarer til det aritmetiske 
gennemsnit for de første tre år af den femårsperiode, der 
går forud for det regnskabsår, for hvilket artikel 2, stk. 
6, i afgørelsen af 24. juni 1988 bringes i anvendelse. Der 
tages ikke hensyn til eventuelle revisioner af de statistiske 
oplysninger foretaget efter den endelige* vedtagelse af 
budgettet. 
3. Bruttonationalindkomsten for hvert referenceår 
opgøres i ECU på grundlag af den gennemsnitlige 
ECU-kurs i det pågældende år. 
4. Så længe undtagelsesbestemmelsen i artikel 2, stk. 
7, i afgørelsen af 24. juni 1988 finder anvendelse på en 
eller flere medlemsstater, fastsætter Kommissionen i sit 
foreløbige budgetforslag procentsatsen for disse 
medlemsstaters finansielle bidrag på grundlag af brutto­
nationalindkomstens andel af summen af medlemssta­
ternes bruttonationalindkomster, og beregner den del af 
det samlede budgetbeløb, der skal finansieres ved 
momsindtægter efter den ensartede sats ved finansielle 
bidrag. Disse tal godkendes efter budgetproceduren. 
Artikel 14 
1. Bruttonationalindkomsten opgjort i markedspriser 
defineres som anført i artikel 1 og 2 i direktivet af 
24. juni 1988. 2. Ved beregningen af procentsatsen for de finansielle 
bidrag anvendes de tal, der er meddelt i henhold til 
artikel 3, stk. 2, med forbehold af artikel 6, i Rådets 
direktiv af 24. juni 1988. I mangel heraf benytter De 
Europæiske Fællesskabers Statistiske Kontor de tal, som 
de råder over. 
AFSNIT VI 
Gennemførelsesbestemmelser til artikel 7 i afgørelsen af 
24. juni 1988 
Artikel 15 
Ved anvendelsen af artikel 7 i afgørelsen af 24. juni 1988 
defineres et regnskabsårs saldo som forskellen mellem: 
— de samlede oppebårne indtægter i dette regnskabsår, 
og 
— de samlede betalinger foretaget over dette regn­
skabsårs bevillinger, med tillæg af bevillinger for 
samme regnskabsår, der er fremført i medfør af 
finansforordningens artikel 6, stk. 1, litra b) og c), og 
stk. 2, litra b). 
Denne difference forhøjes eller nedsættes dels med 
nettobeløbet for annullerede bevillinger fremført fra tidli­
gere regnskabsår, og dels, uanset finansforordningens 
artikel 4, med: 
— overskridelser — i form af betalinger — af ikke-
opdelte bevillinger fremført fra foregående regn­
skabsår i medfør af finansforordningens artikel 6, stk. 
1, såfremt disse overskridelser skyldes udsving i 
ECU-kurserne, og 
— nettoresultatet af kursgevinster og kurstab i løbet af 
regnskabsåret. 
Artikel 16 
Inden udgangen af oktober måned i hvert regnskabsår 
opstiller Kommissionen på grundlag af de oplysninger, 
der foreligger på dette tidspunkt, et skøn over størrelsen 
af de egne indtægter for hele året. 
Fremkommer der væsentlige afvigelser i forhold til de 
oprindelige overslag, kan der udarbejdes en ændrings-
skrivelse til budgetforslaget for det efterfølgende regn­
skabsår. 
AFSNIT VII 
Kontrolforskrifter 
Artikel 17 
1. Medlemsstaterne skal træffe alle fornødne foran­
staltninger for at sikre, at beløb svarende til de i henhold 
til artikel 1 og 2 fastlagte fordringer overdrages til 
1. 10. 88 De Europæiske Fællesskabers Tidende Nr. C 255/11 
Kommissionen efter de i nærværende forordning fast­
satte bestemmelser. 
2. Medlemsstaterne kan kun fritages for at overdrage 
beløb svarende til de fastlagte fordringer, såfremt disse 
beløb ikke har kunnet inddrives på grund af force 
majeure. I konkrete tilfælde kan medlemsstaterne 
desuden undlade at overdrage disse beløb til Kommis­
sionen, når det efter en indgående undersøgelse af alle 
relevante forhold i forbindelse med det pågældende 
tilfælde viser sig, at det er absolut umuligt at inddrive 
beløbet af grunde, der ikke kan tilskrives medlemssta­
terne. Disse tilfælde skal angives i den rapport, der 
indgives i henhold til stk. 3, når de vedrører beløb på 
over 10 000 ECU. 
3. Medlemsstaterne giver i en halvårlig rapport 
Kommissionen meddelelse om resultaterne af deres 
kontrol samt de samlede tal og de principielle spørgsmål 
i forbindelse med de væsentligste problemer, herunder 
også tvister, der er opstået ved anvendelsen af denne 
forordning. 
I denne rapport, der indgives i løbet af de to måneder, 
der følger efter udgangen af hvert halvår, angives bl.a. 
antallet af større uregelmæssigheder i forbindelse med 
egne indtægter og et samlet skøn over de således 
unddragne egne indtægter. 
I denne rapport gives desuden en beskrivelse af de 
tilfælde af alvorlige uregelmæssigheder, der kan få 
væsentlige finansielle virkninger for de egne indtægter. 
Artikel 18 
1. Medlemsstaterne kontrollerer og undersøger fast­
læggelsen og overdragelsen af de egne indtægter. 
Kommissionen udøver sine beføjelser på de i denne 
artikel fastlagte betingelser. 
2. I forbindelse hermed skal medlemsstaterne: 
— gennemføre supplerende kontrol efter Kommissio­
nens anmodning. I sin anmodning skal Kommis­
sionen angive en begrundelse for den supplerende 
kontrol 
— på anmodning af Kommissionen lade denne medvirke 
ved den kontrol, de gennemfører. 
Medlemsstaterne træffer enhver foranstaltning for at 
lette denne kontrol. Når den gennemføres med delta­
gelse af Kommissionen, stiller medlemsstaterne de i 
artikel 3 omhandlede bilag til rådighed. 
Med henblik på at begrænse de supplerende kontrolfor­
anstaltninger mest muligt: 
a) kan Kommissionen i konkrete tilfælde anmode om at 
få forelagt visse bilag b) skal der i den månedlige regnskabsoversigt, der 
indgives i overensstemmelse med artikel 6, stk. 3, 
anføres anmærkninger ud for de bogførte beløb, der 
vedrører sådanne uregelmæssigheder eller forsinkelser 
ved fastlæggelsen, bogføringen og overdragelsen, som 
er konstateret under ovennævnte kontrol. 
3. Uden at den i stk. 2 omhandlede kontrol berøres, 
kan Kommissionen selv foretage kontrol på stedet. De 
tjenestemænd, der af Kommissionen er meddelt bemyn­
digelse til denne kontrol, skal i det omfang, hvor dette er 
nødvendigt af hensyn til en korrekt anvendelse af 
nærværende forordning, have adgang til de i artikel 3 
omhandlede bilag og ethvert andet dokument i forbin­
delse med disse bilag. Kommissionen giver i god tid 
forinden den medlemsstat, hvori denne kontrol gennem­
føres, meddelelse herom. Embedsmænd fra den pågæl­
dende medlemsstat kan deltage i denne kontrol. 
4. Den i stk. 1, 2 og 3 omhandlede kontrol berører 
ikke: 
a) kontrolforanstaltninger gennemført af medlemssta­
terne i overensstemmelse med deres love og admini­
strative bestemmelser 
b) foranstaltninger iværksat i medfør af artikel 206, 
206 a og 206 b i Traktaten om Oprettelse af Det 
Europæiske Økonomiske Fællesskab og artikel 180, 
180 a og 180 b i Traktaten om Oprettelse af Det 
Europæiske Atomenergifællesskab 
c) kontrolforanstaltninger iværksat i medfør af artikel 
209, litra c), i Traktaten om Oprettelse af Det Euro­
pæiske Økonomiske Fællesskab, og artikel 183, litra 
c), i Traktaten om Oprettelse af Det Europæiske 
Atomenergifællesskab. 
5. Kommissionen aflægger periodiske beretninger for 
Parlamentet og Rådet om, hvorledes kontrolordningen 
fungerer. 
AFSNIT VIII 
Bestemmelser om Det Rådgivende Udvalg for Egne 
Indtægter 
Artikel 19 
1. Der nedsættes et Rådgivende Udvalg for Egne 
Indtægter, i det følgende benævnt »Udvalget«. 
2. Udvalget består af repræsentanter for medlemssta­
terne og Kommissionen. Hver medlemsstat repræsenteres 
i Udvalget ved højst fem embedsmænd. 
Nr. C 255/12 De Europæiske Fællesskabers Tidende 1. 10. 88 
Formandskabet i Udvalget varetages af en repræsentant 
for Kommissionen. 
Sekretariatsfunktionen varetages af Kommissionens 
tjenestegrene. 
3. Udvalget fastsætter selv sin forretningsorden. 
Artikel 20 
1. Udvalget behandler spørgsmål, der rejses af 
formanden, enten på dennes eget initiativ eller på 
anmodning af en medlemsstats repræsentant, og som 
vedrører anvendelsen af nærværende forordning. 
2. Efter anmodning fra formanden afgiver Udvalget 
sin udtalelse, eventuelt ved afstemning, inden for en frist, 
som formanden kan fastsætte under hensyntagen til, 
hvor meget sagen haster. 
Udtalelsen optages i en protokol, og enhver medlemsstat 
har i øvrigt ret til at kræve sit standpunkt optaget i denne 
protokol. Kommissionen tager i videst muligt omfang 
hensyn til den af Udvalget afgivne udtalelse. Den under­
retter Udvalget om, på hvilken måde den har taget 
hensyn til denne udtalelse. AFSNIT IX 
Afsluttende bestemmelser 
Artikel 21 
Kommissionen fremlægger senest den 1. december 1992 
en rapport om anvendelsen af nærværende forordning, 
eventuelt med forslag til ændringer, der måtte være 
blevet nødvendige. 
Artikel 22 
Kommissionen vedtager efter høring af Udvalget de 
fornødne gennemførelsesbestemmelser til nærværende 
forordning. 
Artikel 23 
Denne forordning træder i kraft dagen efter offentlig­
gørelsen i De Europæiske Fællesskabers Tidende. 
Den anvendes fra den 1. januar 1989. 
Forordning (EØF, Euratom, EKSF) nr. 2891/77 
ophæves hermed. 
Denne forordning er bindende i alle enkeltheder og 
gælder umiddelbart i hver medlemsstat.